Roveropptakstur 27.-29. mai 2016

Hei alle roverspirer!

Spireperioden vil avsluttes med en helgetur, med roveropptak på søndag. Deltakerne er André, Malina, Line, Julie, Ruben, Odin, Stian og Henrik.

Denne turen vil arrangeres i Løten, men på ulike områder. Vi vil bruke både Løtenfjellet, Mosjømarka, Nordbygda, Skogbyda og Rokosjøen. På forhånd får dere ikke vite hvor dere skal eller hva som skal skje. Dere vil få ulike utgangspunkt, og får instrukser underveis om hva som skal gjøres. Den første natta skal dere sove alene, og deretter møtes lørdag og tilbringe natt nummer to sammen. I tillegg til at dere skal forflytte dere, vil dere få ulike oppgaver i løpet av helga, som skal løses sammen eller hver for seg. På søndag formiddag vil roverlaget, ledere og de foreldrene som vil, møte dere. Da skal dere formelt tas opp i roverlaget.

Det er kanskje noen av dere som ikke har vært på tur alene før, og her er noen ting som er viktige å huske på:

* Telt, anbefales med et lite og lett et. Til natt nummer to får dere stort telt av oss.
* Kompass.
* Fyrstikker.
* Gode sko, dere må være forberedt på å gå.
* Sykkel og hjelm.
* Om dere vil fyre bål, må dere ha en ordentlig bålplass og vann tilgjengelig nå i sommerhalvåret. Eventuell øks og sag tar dere med selv.
* Drikkebeholder.
* Badetøy og håndkle.

Bensinbrennere, mat og kart får dere av oss underveis. Ved overnattingsstedene vil det være vann tilgjengelig. Myggmiddel og solkrem er selvfølgelig lurt. Syklene og hjelmene deres må leveres hos Ragnhild (Trømnesvegen 45) i løpet av fredag, og dere vil finne dem langs ruta når dere møtes på lørdag.

Oppmøte skjer klokka 18 fredag, og dere får oppmøtested hver for dere i løpet av fredag. Klokka 11 søndag formiddag møter vi dere for roveropptak. Mer info kommer senere.

Turen vil koste 350 kr per person. Påmelding skjer til Erik på SMS **i løpet av onsdag**.

Lurer dere på noe, kontakt Erik (959 81 725) eller Ragnhild (412 87 926).

Velkommen til en spennende opptakstur, som blir litt utfordrende og veldig koselig!

Hilsen

Non Stop roverlag, 1. Løten speidergruppe